Title: Zeregina: gaixotasun ez-infekziosoak
Course: GEHIAGO BIZI, HOBETO BIZI

Gaixotasun ez-infekziosoak, urtero, mundu osoan izaten diren heriotzen %60ren eragileak dira. Gainera, gaixotasun ez-infekzioso horiek eragindako heriotzen %80 garapen-maila ertaineko edo garapen-maila baxuko herrialdeetan gertatzen dira. Gaixotasun ez-infekzioso horiek eragindako hilkortasun-maila gaixotasun infekziosoek eta elikadura-urritasunek eragindakoen bikoitza da. Mundu-mailako ekintza bateratu bat adosten ez bada, 388 milioi pertsona inguru hilko dira, hurrengo hamarkadan, gaixotasun ez-infekzioso horietako baten ondorioz.

5. saio honetan, talde-lana egingo duzue. Irakasleak taldeak egin ondoren, zerrendatuko den gaixotasun ez-infekziosoetako bat azaldu beharko du talde bakoitzak.

Honako hauek dira aztertu beharreko gaixotasun ez-infekziosoak :

- Down-en sindromea
- diabetesa
- tumoreak eta minbizia
- kolesterola eta ateroesklerosia
- anorexia eta bulimia
- eskizofrenia
- alzheimerra
- asma eta alergiak
- epilepsia
...

Egokitu zaizuen gaixotasun ez-infekziosoari buruz, honako informazioa aurkitu beharko duzue:

- Zer da eta nola sortzen da?
- Arrisku-taldeak zein diren.
- Sintomak zein diren.
- Tratamendua zein den.
- Euskal Herrian duen eragina
- ...

Informazioa aurkitu eta osatu ondoren, irratsaio bat grabatu beharko duzue; horretarako, Audacity programa erabili. Hitzaldi zientifiko edo elkarrizketa zientifiko bat izango da, eta lan-taldeko kide batek aurkezle/moderatzaile papera beteko du.

Animo eta ekin lanari!